**Správa o výchovno-vzdelávacej činnosti, jej výsledkoch a podmienkach škôl a školských zariadení za školský rok 2007/2008.**

Základné identifikačné údaje o škole:

**Materská škola M. Nešpora 1365     908 41 Šaštín Stráže**

Materská škola bola na základe zákona SNR č.542/1990Zb. O štátnej správe v školstve a školskej samospráve v znení neskorších predpisov, v zmysle §2,ods.4 zákona č.279/1993 Z.z. o školských zariadeniach v znení neskorších predpisov a zákona NR SR č. 303/1995 Z.z. o rozpočtových pravidlách v znení neskorších predpisov zriadená s účinnosťou od 1.7.2002 na dobu neurčitú, a na základe dodatku č1. zo dňa1.7.2003,ako rozpočtová organizácia s názvom

Materská škola M. Nešpora 1365 Šaštín Stráže.

Súčasťou MŠ sú zariadenia: Materská škola, Hviezdoslavova 1462,- elokované triedy

                                              Školská jedáleň pri MŠ M. Nešpora

IČO: 37840649

Telefónne číslo: 034 6592622

[mssastinstraze@zmail.sk](mailto:mssastinstraze@zmail.sk)

**Údaje o zriaďovateľovi školy:**

**Mesto Šaštín Stráže, v zastúpení p. primátora, Alej 549  90841 Šaštín Stráže**

Telefónne číslo: 034 6592276

**Mená vedúcich zamestnancov školy s určením ich funkcie:**

Kassayová Eva –                riaditeľka /štatutárny zástupca/

Gašparíková Zita-              zástupca riaditeľky

Pribilová Jarmila-               vedúca ŠJ

**Údaje o Rade školy- ako poradný orgán školy**

Múčková Mária-                 predseda RŠ

Rada školy, ako poradný orgán bola ustanovená  v roku 2003. Má 9 členov, z toho zastúpenie z rodičov-4, zastúpenie zastupiteľského orgánu mesta- 2, pedagogickí zamestnanci- 2, prevádzkoví zamestnanci –1.

Rada školy sa stretáva 3x ročne, prípadne podľa potreby, na základe vypracovaného Plánu činností na školský rok. Základným dokumentom je Štatút Rady školského zariadenia.

Rada školského zariadenia je iniciatívnym a poradným samosprávnym orgánom, ktorý vyjadruje a presadzuje záujmy miestnej samosprávy a záujmy rodičov, pedagogických zamestnancov a ďalších zamestnancov školy a detí v oblasti výchovy a vzdelávania. Plní tiež funkciu verejnej kontroly práce vedúcich zamestnancov .Vyjadruje sa ku všetkým závažným skutočnostiam, ktoré sa vzťahujú k práci v materskej škole.

**Údaje o počte detí v školskom zariadení**

Počet zaradených detí v školskom roku 2007/2008 činil 127, z toho na MŠ M. Nešpora bolo 94  detí a na MŠ Hviezdoslavova 33 detí. Do MŠ, ak to dovoľuje kapacita zariadenia sa deti prijímajú počas celého roka.

**Údaje o počte zamestnancov materskej školy a o ďalšom vzdelávaní pedag. zamestnancov**

S počtom zamestnancov 20 sa začal školský rok 2007/2008.

Kvalifikovanosť zamestnancov na pracovisku je 100%,hlavne čo sa týka pedagogických zamestnancov.

Personálne obsadenie MŠ:

11        -  pedagogickí  pracovníci /3 na MŠ Hviezdoslavova/

1          - školníčka

2          - upratovačky / 1 –na MŠ Hviezdoslavova/

1          -pracovníčka práčovne

1          - kurič plynových zariadení

1          -vedúca ŠJ pri MŠ M. Nešpora

1          -hlavná kuchárka

2          -pomocné prevádzkové pracovníčky kuchyne/jedna na polovičný úväzok/

Pedagogickí zamestnanci, ďalej len zamestnanci sa majú možnosť vzdelávať na základe ponúk verejných inštitúcii, metodických centier, samovzdelávaním formou štúdia odborných časopisov a literatúry.

Tri pedagogické pracovníčky sa zúčastnili seminára „ Rozvíjajúca sa ranná gramotnosť“. Na základe Osvedčenia, ktoré získali majú možnosť využívať túto formu pri práci s deťmi.

Jedna pedagogická pracovníčka ukončila druhý ročník diaľkového  štúdia na Pedagogickej fakulte v Trnave.

Analýza Koncepcie výchovno-vzdelávacej práce v podmienkach MŠ.

Pri plánovaní sme vychádzali z POP na školský rok 2007/2008 a z Programu výchovy a vzdelávania. Čerpali sme námety z metodických príručiek, zo seminárov, z environmentálnej výchovy, z projektu Zdravá škola, ktorý sa realizoval v spolupráci s koordinátom. Vytýčenými úlohami sme propagovali zdravý životný štýl, čoho dôkazom bolo veľa splnených akcii. Výchovno-vzdelávacími zložkami sme zohľadňovali rodinnú výchovu, hlavným prostriedkom bola hra, v ktorej prevažovala aktivita detí. K upevňovaniu prosociálnej výchovy nám slúžili rôzne hry, aktivity, udalosti. Veľká pozornosť sa venovala grafomotorickým zručnostiam, k čomu slúžili pracovné zošity z vydavateľstva Nomi, pomôcky, hry. Prihliadalo sa na potreby, záujmy detí. Usporiadanie dňa bolo voľnejšie s dodržiavaním psychohygienických zásad, dodržiavaním pitného režimu. Do tématických plánov, v trojtýždňovom cykle sa striedavo zaraďovali všetky úlohy na zabezpečenie všestranného rozvoja osobnosti dieťaťa. Prihliadalo sa na ročné obdobia, pamätné dni, sviatky. Čerpali sa námety z ľudových tradícií. V rámci zložky TV a Pobytu vonku sa uskutočňovali Branné vychádzky, Cesty za zdravím, akcie spolu s rodičmi. V spolupráci s lesmi SR v meste Šaštín Stráže sme sa zapojili do poznávania Pedagogiky lesa.

Nie všetky úlohy a ciele sme dokázali splniť. Vzhľadom na vyššie počty detí v triedach vznikol problém s nedostatkom času na individuálny prístup, s nedostatkom miesta pri práci s pracovnými zošitmi. A preto je v nás naďalej snaha o rozvoj týchto kognitívnych procesov rozvíjať ich čo najlepšie a čo najviac časovo dostupnejšie.

**Údaje o aktivitách a prezentácii školy na verejnosti**

Pravidelne: Cesty za zdravím

Termín plnenia: 1x v mesiaci

Výroba a púšťanie šarkanov v spolupráci s rodičmi, Ovocný deň u predškolákov, vystúpenie kúzelníka v MŠ, vystúpenie detí v DD pri príležitosti dňa Úcty k starším, divadelné vystúpenie rozprávky -Janko Polienko

Termín plnenia: september- október

Návšteva detí v ZŠ, spoločná branná vychádzka s plnením prvkov CO, divadelné vystúpenie rozprávky -Stretnutie s Indiánmi

Termín plnenia: november

Príchod Mikuláša, vianočná besiedka pre rodičov, benefičný koncert pre postihnuté deti v Rohove, vianočné koledy v prevedení našich detí na námestí, koledovanie našich detí v Bazilike, prednes kolied deťmi zo ZŠ.

Termín plnenia: december

Návšteva ZŠ, účasť na zápise detí do prvého ročníka ZŠ, fašiangový karneval ,vystúpenie detí na verejnosti s ľudovými tradíciami Fašiangy.

Termín plnenia: január - február

Návšteva MK- pod názvom literárne dopoludnie k mesiacu knihy,prežívanie sviatkov Veľkej noci (Pálenie Moreny, Nesieme Vám létečko, Namaľuj si vajíčko)

Termín plnenia: marec

Deň zeme v MŠ, beseda s požiarnikom a obhliadka Požiarnej techniky v areáli ZŠ.

Termín plnenia: apríl

Vystúpenie detí na verejných oslavách ku Dňu matiek, divadelné vystúpenie, hudobná rozprávka- Emulienka, oslava dňa pohybom - Deň pohybu

Termín plnenia: máj

Oslavy v MŠ ku Dňu detí, účasť detí na koncerte v ZUŠ, Pedagogika lesa, predplavecká výchova 5-6 ročných detí v plavárni Senica, beseda s poľovníkom a obhliadka chaty, Svätojánska noc spojená s Rozlúčkou s predškolákmi spolu s rodičmi(táborák, súťaže, ohňostroj)

Termín plnenia: jún

Okrem týchto  aktivít sa deti zúčastňovali  divadelných predstavení, akcií, ktoré sú poriadané mestom Šaštín Stráže, CVČ,ZUŠ.

**Údaje o projektoch, do ktorých je škola zapojená**

Od roku 2000 je MŠ zapojená do projektu Škola podporujúca zdravie a stala sa členom Národnej siete škôl podporujúcich zdravie na Slovensku.

Cieľ projektu je zameraný na rozvoj pohybovej, športovej aktivity, na rôzne formy otužovania, na dodržiavanie pitného režimu, na ochranu prírody a k uvedomeniu si, že ochranou prírody, pohybom je človek zdravý a aktívny.

**Údaje o priestorových a materiálno-technických podmienkach školy**

Pri skvalitňovaní materiálno-technických podmienok školy sme vychádzali z finančných možností.

Zmodernizovali sa UP zakúpením nottbugu, audiovizuálna technika,zabezpečil sa internet pre potreby školy,dokončilo sa vymaľovanie priestorov na obidvoch materskych školách,vymenili sa strešné okná na MŠ Hviezdoslavova,položil sa tvsdoliaty asfalt na chodník pod pergolou, vymenili sa všetky sedadlá na kolotočoch,vrámci ozdravovacieho režimu sa dali vytepovať všetky koberce. Z havarijných stavov bola vykonaná oprava plynového kotla,výmenaa oprava splachovačov,oprava opadnutého stropu v časti –spálňa.V rámvi BOZ sa uskutočnili všetky revízie,zakúpili sa nové učebné pomôcky.V spolupráci s poisťovňou Generali sme deti poistili proti úrazom.Pracovníci mesta zabezpečujú kosenie celého areálu MŠ.

**Údaje o finančnom a hmotnom zabezpečení v-v činnosti školyZMEIT!!!!**

Na základe § 12 ods.1 zákona NR SR č.583/2003 o rozpočtových pravidlách územnej samosprávy a o zmene a doplnení niektorých zákonov a na základe schválenia rozpočtu bežných a kapitálových výdavkov na rok 2007,Uznesením MsZ, z riadneho zasadnutia Mestského zastupiteľstva v Šaštíne bola výška schváleneho rozpočtu nasledovná:

Výdavky celkom – 5 075 tis.Sk, ztoho bežné výdavky zodpovedajúce osobným nákladom

-4 360 tis. Sk, bežné výdavky zodpovedajúce prevádzkovým nákladom 715 tis. Sk.

Prijmi, ktoré sa mesačne odvádzajú vo výške 200.-Sk ako prevádzkový poplatok od zákonného zástupcu dieťaťa,ktorý má voči nemu vyživovaciu povinnosť, boli využité na bežné výdavky,nákup učebných pomôcok v celkovej sume 253 400.-Sk, príjmy ŠJ činili 65 810.-Sk.

**Cieľ,ktorý si škola určila v koncepčnom zámere rozvoja školy**

Cieľ smerom k deťom: Uplatňovať prosociálny výchovný štýl v súčastnej MŠ, prostredníctvom výchovy docieliť u budúcej generácie zdravé sebavedomie a rovnováhu medzi sabaúctou a úctou k druhým, najmä k starším ľuďom, pozitívne ovplyvňovať spoločensky žiaduce správanie, postoje a hodnotovú orientáciu dieťaťa a tak utvárať pevný a mravný základ osobnosti dieťaťa nielen v čase detstva, ale aj na život v dospelosti.

Cieľ smerom k zamestnancom MŠ: Využívanim zdrojov informácií,štúdiom odbornej literatúry,voľbou v-v metód,foriem práce podnecovať  pedagogické pracovníčky k tvorivosti,k zvyšovaniu profesionality učiteľa, sledovať záujem pracovníčok o prácu, vzťah k práci,usmerňovať všetkých zamestnancov  v efektivite práce.

**Oblasť,v ktorých škola dosahuje dobré výsledky**

Ako prvoradá je kvalitná výchovno-vzdelávacia činnosť od kvalifikovaných pracovníkov MŠ.

V spolupráci s Cvč, ZUŠ deti získavali poznatky a zručnosti v oblasti Výtvarnej výchovy, s počtom detí 23,vo výučbe Anglického jazyka, s počtom detí 16.Získavali prvé základne zručnosti pri práci s počítačom,prvé základy predplaveckej výchovy v spolupráci s plavárňou Senica a hlavne sa rozvíjala pohybová stránka spojená s poznávanim prírody, prírodných javov a živočíchov.

Rodičia detí mali možnosť sa skontaktovať s PPP v Senici,kde im boli umožnené konzultácie na odbornej úrovni,každý školský rok prichádza do MŠ logopedička a na základe zistení o poruchách výslovnosti sú potom deti odporúčané na pravidelné konzultácie v oblasti vývoja reči u detí

**Spolupráca školy s Rodičovským združením a inými verejnými inštitúciami!**

Materská škola veľmi dobre spolupracuje s Rodičovským združením pri našej škole, ktoré má právnu subjektivitu . Za iniciatívy členov výboru, deti získavajú finančné prostriedky aj z maškarného plesu, ktorý vždy organizujú v období fašiangov.

Zo sponzorov ,ktorí vypomôžu MŠ :,drobní podnikatelia predajní potravín, kancelárskych potrieb. Veľmi dobrá spolupráca je s mestom Šaštín Stráže.

Šaštín-Stráže 08.9.2008

Za  MŠ,  M. Nešpora Šaštín-Stráže

Eva Kassayová, riaditeľka MŠ

Za zriaďovateľa, Mesto Šaštín-Stráže

Ján Hladký, primátor mesta